Nee. Bekers word nie meer by die Prestige geleentheid uitgedeel nie. 'n PVE Bestuursbesluit by die Algemene Jaarvergadering van 2010 het tot gevolg dat Bekers vervang word met Medaljes. Daar sal wel bekers in die voorportaal beskikbaar wees tydens die fotosessie waar wenners deur 'n professionele fotograaf afgeneem sal word. Die besluit is geneem na aanleiding van 'n bevinding dat die groot getal bekers en die administrasie daarvan dit grootliks bemoeilik om bekeruitdeling suksesvol te hanteer. Verder is daar besluit dat alle bekers ingetrek en in 'n sluit-vertoonkas by die nuwe PVE kantoor ten toon gestel gaan word. Versoeke vir fotos met bekers en bekervertonings by instansies moet met 'n skrywe aan bestuur vir oorweging gerig word.
'n Fotograaf is gereel om professionele fotos van pryswenners te neem. Hierdie fotos sal geneem word nadat 'n toekenning in ontvangs geneem is en wel in die voorportaal. Agterna sal Fotos saam met wenners en ander persone in die voorportaal geneem word. Fotos sal dadelik te koop aangebied word en koste daarvan word gewoonlik deur die fotograaf tydens die GALA bekend gemaak.